cyanic-selkie/wikianc huggingface dataset:
ইন্দো-ইউরোপীয় ভাষাসমূহ
ইন্দো-ইউরোপীয় ভাষাসমূহ হল পশ্চিম ও দক্ষিণ ইউরেশিয়ার স্থানীয় একটি ভাষা পরিবার। এটি উত্তর ভারতীয় উপমহাদেশ এবং ইরানীয় মালভূমির ভাষাসমূহের সাথে অধিকাংশ ইউরোপের ভাষাসমূহ নিয়ে গঠিত। এই পরিবারের কিছু ইউরোপীয় ভাষা যেমন, ইংরেজি, ফরাসি, পর্তুগিজ, রুশ, ডেনীয়, ওলন্দাজ ও স্পেনীয় ভাষাসমূহের আধুনিক যুগে উপনিবেশবাদের দরুণ বিস্তার ঘটেছে এবং বর্তমানে অনেক দেশে এই ভাষাগুলোতে কথা বলা হয়ে থাকে। ইন্দো-ইউরোপীয় ভাষাপরিবারটিকে বিভিন্ন শাখা বা উপ-পরিবারে বিভক্ত করা হয়, যেগুলোর মধ্যে আটটি শাখা এখনও বিদ্যমান, যথা: আলবেনীয়, আর্মেনীয়, বাল্টো-স্লাভীয়, কেল্টীয়, জার্মানীয়, হেলেনীয়, ইন্দো-ইরানীয় এবং ইতালীয়; এবং বাকি ছয়টি শাখা বর্তমানে বিলুপ্ত।
বর্তমানে এই ভাষা-পরিবারের সবচাইতে বেশি কথিত ভাষাসমূহ হল ইংরেজি, হিন্দুস্তানি, স্পেনীয়, বাংলা, ফরাসি, রুশ, পর্তুগিজ, জার্মান, ফার্সি, পাঞ্জাবি; উল্লিখিত প্রতিটি ভাষারই ১০কোটির চাইতে বেশি বক্তা আছে। কিন্তু, আবার অনেক ইন্দো-ইউরোপীয় ভাষাই সংখ্যায় ছোট এবং বিলুপ্তির পথে, যেমন: কর্নিশ ভাষায় ৬০০জনের থেকেও কম লোক কথা বলে থাকে।
প্রতিটি ইন্দো-ইউরোপীয় ভাষাই একটি প্রাগৈতিহাসিক ভাষা থেকে উদ্ভুত হয়েছে, যা কিনা প্রত্ন-ইন্দো-ইউরোপীয় হিসাবে পুনর্নিমিত করা হয়েছে এবং নব্যপ্রস্তরযুগ থেকে নব ব্রোঞ্জ যুগের মধ্যবর্তী কোনো সময়ে বলা হত। এটির যথাথথ ভৌগোলিক অবস্থান অজানা এবং এই বিষয়ে বিভিন্ন অনুমান করা হয়েছে, যার মধ্যে সর্বাপেক্ষা গৃহীত অনুকল্পটি হল কুর্গান অনুকল্প। কুর্গান অনুকল্প পন্টিক-কাস্পিয়ান স্তেপকে ইন্দো-ইউরোপীয় ভাষাসমূহের উৎসভূমি হিসাবে মেনে নিয়েছে এবং প্রায় ৩০০০ খ্রিষ্টপূর্বের ইয়াম্নায়া সংস্কৃতির সাথে এর সংযোগ স্থাপন করেছে। প্রথমবারের মতন লিপিবদ্ধ আবিষ্কার হওয়ার বহু পূর্বেই ইন্দো-ইউরোপীয় অন্য অনেক ভাষায় বিবর্তিত হয় এবং ইউরোপের বহুলাংশ ও দক্ষিণ-পশ্চিম এশিয়াতে কথিত হওয়া শুরু হয়। মাইসিনীয় গ্রিক এবং আনাতোলীয় ভাষাসমূহ, হিতাইট ও লুইয়ান-এর রূপে ব্রোঞ্জ যুগে ইন্দো-ইউরোপীয় ভাষার লিখিত সাক্ষ্য পাওয়া যায়। সর্বপ্রাচীন লেখ্যগুলো হল বিশ্লিষ্ট হিতাইট শব্দ ও নাম যেগুলো বিভিন্ন লিপিতে ইতস্তত বিক্ষিপ্ত অবস্থায় পাওয়া যায়, অন্যথা অসম্পর্কিত প্রাচীন এসিরীয় আক্কাদীয় ভাষায় পাওয়া যায়, খ্রিষ্টপূর্ব ২০শতকের পূর্ব আনাতোলিয়ার কুলতেপের এসিরীয় বসতির লেখাগুলিতে লব্ধ একটি সেমিটিক ভাষা। যদিও প্রত্ন-ইন্দো-ইউরোপীয় মানুষদের কোনো পুরানো লিখিত লিপি পাওয়া যায় না, তথাপি তাদের থেকে উদ্ভুত সংস্কৃতির প্রামাণ্য লিপিগুলোর সাহায্যে তাদের সংস্কৃতি ও ধর্মের কিছু কিছু বিষয় পুনর্নিমাণ করা যেতে পারে। ঐতিহাসিক ভাষাবিজ্ঞানের জন্য ইন্দো-ইউরোপীয় ভাষা পরিবরার খুবই গুরুত্বপূর্ণ, কারণ মিশরীয় ভাষা এবং সেমিটিক ভাষাসমূহের রূপে উপলব্ধ আফ্রো-এশীয় ভাষা পরিবারের পর উক্ত ভাষা পরিবারেরই দ্বিতীয় সর্ববৃহৎ লিপিবদ্ধ ইতিহাস আছে। ইন্দো-ইউরোপীয় ভাষাসমূহের মধ্যে সম্পর্কের বিশ্লেষণ এবং তাদের সাধারণ উৎসের পুনর্নিমাণ ১৯শ শতাব্দীতে ঐতিহাসিক ভাষাবিজ্ঞানের একটি শিক্ষাগত বিষয় হিসাবে উন্নত হওয়ার অপরিহার্য ও অন্যতম কারণ ছিল।
এই ভাষা পরিবারের সাথে অন্য কোনো ভাষ-পরিবারের কোনো ধরনের বংশগত সম্পর্ক নেই, যদিও বা এই নিয়ে বিভিন্ন বিতর্কিত প্রস্তাব করা হয়েছে।
ইন্দো-ইউরোপীয় ভাষাতত্ত্বের ইতিহাস
১৬শ শতকের সময়, ভারতীয় উপমহাদেশে আগত ইউরোপীয়রা ইন্দো-আর্য, ইরানীয় ও ইউরোপীয় ভাষাসমূহের মধ্যে সাদৃশ্য লক্ষ্য করেন। ১৫৮৩ সালে, জেসুইট ধর্মপ্রচারক ও কোঙ্কণী পণ্ডিত থোমাস স্টিফেন্স তাঁর ভাইকে গোয়া থেকে একটি চিঠি লিখে পাঠান (২০ শতক পর্যন্ত অপ্রকাশিত ছিল), যেখানে তিনি গ্রিক, লাতিন এবং ভারতীয় ভাষাসমূহের মধ্যেকার সাদৃশ্যগুলো লিপিবদ্ধ করেছিলেন।
১৫৪০ সালে ফ্লোরেন্সে জন্ম নেওয়া বণিক ফিলিপো সাসেতি, যিনি ভারতীয় উপমহাদেশে ভ্রমণ করেছিলেন, আরেক বিবরণ লিখেন। ১৫৮৫ সালের লেখায়, তিনি সংস্কৃত ও ইতালীয় ভাষার শব্দগুলোর মধ্যে কিছু সাদৃশ্য লিপিবদ্ধ করেন, যেমন: devaḥ(দেবঃ)/dio "ঈশ্বর", sarpaḥ(সর্পঃ)/serpe "সাপ", sapta(সপ্ত)/sette "সাত", aṣṭa(অষ্ট)/otto "আট", এবং nava(নব)/nove "নয়"। যদিও, স্টিফেন বা সাসেতি কারোরই পর্যবেক্ষণ কোন ধরনের শৈক্ষিক অনুসন্ধানে পরিবর্তিত হয়নি।
১৬৪৭ সালে, ওলন্দাজ ভাষাতাত্ত্বিক ও পণ্ডিত মার্কাস জুয়েরিয়াস ভান বক্সহর্ন কিছু এশীয় ও ইউরোপীয় ভাষাসমূহের মধ্যের সাদৃশ্য লক্ষ্য করেন এবং ধারণা করেন যে সেগুলো অন্য এক আদিম ভাষা থেকে উৎপন্ন হয়েছে যাকে তিনি সিথিয়ান নাম দেন। তিনি তাঁর অনুকল্পে ওলন্দাজ, আলবেনীয়, গ্রিক, লাতিন, ফার্সি, জার্মান এবং পরে স্লাভীয়, কেল্টীয় ও বাল্টীয় ভাষাসমূহ অন্তর্ভুক্ত করেন। যদিওবা, তাঁর প্রস্তাব অখ্যাত থেকে যায় এবং ফলস্বরূপ পরবর্তীতে আর কোনও গবেষণা অনুপ্রাণিত করে না।
শাখা
ইন্দো-ইউরোপীয় ভাষাপরিবারের ৮টি শাখা রয়েছে।
আরও ৫টি শাখার অন্তর্গত সব ভাষাগুলো আর বলা হয় না।
সঞ্চালক (যন্ত্র প্রকৌশল)
thumb|300px|একটি নিডিল ভালভ নিয়ন্ত্রণকারী বৈদ্যুতিক ভালভ অ্যাকচুয়েটর। thumb|left|300px|বায়ুচালিত র‍্যাক ও পিনিয়ন সঞ্চালক যন্ত্র প্রকৌশলের আলোচনায় সঞ্চালক হল এক ধরনের যন্ত্রাংশ যা এটিতে প্রবিষ্ট নিয়ন্ত্রক সংকেত এবং বৈদ্যুতিক শক্তি, ঔদক শক্তি (সংনমিত তরলে সঞ্চিত শক্তি), বা সংনমিত বায়ু শক্তিকে রূপান্তরিত করে যান্ত্রিক শক্তিতে উৎপাদন করে আরেকটি যন্ত্র বা যন্ত্রাংশে সুনিয়ন্ত্রিত সরলরৈখিক বা ঘূর্ণন গতির (বল, মোচড় বল বা টর্ক, সরণ, ইত্যাদি) সৃষ্টি করে। এই কলকৌশলটিকে প্রবাহ নিয়ন্ত্রণ কপাটিকা, পরিমাপযন্ত্র (মিটার), চালকযন্ত্র (মোটর), চোষকযন্ত্র (পাম্প), সুইচ, ইত্যাদিতে ব্যবহার করা হয়। এটিকে ইংরেজি পরিভাষায় অ্যাকচুয়েটর (Actuator) বলা হয়।
একটি সঞ্চালক কাজ করার জন্য দুইটি জিনিসের প্রয়োজন হয়: একটি নিয়ন্ত্রক সংকেত ও একটি শক্তির মূল উৎস। একটি নিয়ন্ত্রক ব্যবস্থা নিয়ন্ত্রক সংকেতটি প্রেরণ করে। নিয়ন্ত্রক সংকেতটি আপেক্ষিকভাবে কম শক্তিবিশিষ্ট হয়ে থাকে এবং এটি কোনও বৈদ্যুতিক নিয়ন্ত্রক ব্যবস্থা, যান্ত্রিক নিয়ন্ত্রক ব্যবস্থা, সফটওয়্যার (পরিগণক নির্দেশনাসামগ্রী), এমনকি মানুষের দ্বারা সৃষ্ট হতে পারে। সঞ্চালকটির শক্তির মূল উৎস হল বৈদ্যুতিক প্রবাহ, ঔদক চাপ বা সংনমিত বায়ুচাপ। যখন নিয়ন্ত্রক ব্যবস্থাটি সঞ্চালকে একটি নিয়ন্ত্রক সংকেত সরবরাহ করা হয়, তখন সেটি উৎসের শক্তিকে যান্ত্রিক গতিতে রূপান্তরিত করে। এটি এক ধরনের স্বতশ্চালন বা স্বতশ্চালিত নিয়ন্ত্রণ প্রক্রিয়া।
একটি সঞ্চালক সরলরৈখিক গতি কিংবা ঘূর্ণন গতি উৎপাদন করতে পারে। যেসব সঞ্চালক সরলরৈখিক গতি উৎপাদন করে, তাদেরকে সরলরৈখিক সঞ্চালক বলে। এগুলি একটি নির্দিষ্ট সরলরৈখিক পথ ধরে একটি নির্দিষ্ট সীমা পর্যন্ত অগ্র-পশ্চাৎ যাওয়া-আসা করতে পারে। অন্যদিকে ঘূর্ণন গতি উৎপাদনকারী সঞ্চালকগুলিকে ঘূর্ণন সঞ্চালক বলে, যা একটি বৃত্তাকার পথ ধরে আবর্তন করে। ঘূর্ণন সঞ্চালকগুলি একটি নির্দিষ্ট পথ দ্বারা সীমাবদ্ধ থাকে না, বরং একই দিকে যতক্ষণ খুশি আবর্তন করে যেতে পারে।
সঞ্চালকগুলিতে সরবরাহকৃত শক্তি বিভিন্ন ধরনের হতে পারে। সরবরাহকৃত শক্তির উপর ভিত্তি করে একটি সঞ্চালক বৈদ্যুতিক, সংনমিত বায়ুচালিত বা ঔদক প্রকৃতির হতে পারে। বৈদ্যুতিক সঞ্চালকগুলির সুবিধা হল এগুলি সরল, ব্যয়সাশ্রয়ী, কম কোলাহল উৎপাদী ও শক্তির দক্ষ ব্যবহার করে; এগুলির অসুবিধা হল অন্যান্য সঞ্চালকের তুলনায় এগুলির গতিবেগ কম এবং এগুলি ভারী বোঝার জন্য উপযোগী নয়। সংনমিত বায়ুচালিত সঞ্চালকগুলিতে বায়ুশূন্য স্থান (ভ্যাকুয়াম), বায়ুর চাপ ও বায়ুর প্রবাহকে কাজে লাগিয়ে দ্রুতি ও মোচড় বল নির্ধারণ করা হয়। এগুলি দুইটি বিন্দুর মধ্যে দ্রুত সরণের ক্ষেত্রে এবং অবস্থানগত সঠিকতা খুব গুরুত্বপূর্ণ নয়, এমন সব ক্ষেত্রের জন্য বেশি উপযুক্ত। এগুলির অসুবিধা হল এগুলিতে কপাটিকা, নল ও বায়ু সংনমকের প্রয়োজন হয়। ঔদক সঞ্চালকগুলিতে একটি নলের মধ্যে রক্ষিত উচ্চচাপের দ্বারা সংনমিত তরল ব্যবহার করে একটি পিস্টনদণ্ড অগ্র-পশ্চাৎ চালনা করা হয়; তরলের চাপ যত বেশি হয়, মোচড় বল তত বেশি হয়। এগুলি রৈখিক, ঘূর্ণন বা দোলন গতি উৎপাদন করে এবং সাধারণত ১০ কিলোনিউটনের চেয়ে বেশি ভারী বোঝার জন্য উপযুক্ত। কিন্তু এগুলির অসুবিধা হল এগুলি অপেক্ষাকৃত কম দক্ষ, আগুন লাগার ঝুঁকি থাকে এবং এগুলিতে কপাটিকা (ভাল্ভ), চোষকযন্ত্র (পাম্প), চৌবাচ্চা (ট্যাংক), নমনীয় তরলবাহী নল (হোসপাইপ) ও নিয়ন্ত্রকযন্ত্র ব্যবহার করা ও রক্ষণাবেক্ষণ করার প্রয়োজন হয়।
কিউক্যাড
কিউক্যাড (Qcad) হলো একটি কম্পিউটার-ভিত্তিক নকশার সফটওয়্যার যা দ্বিমাত্রিক নকশা ও খসড়া তৈরির জন্য ব্যবহার করা হয়। এই সফটওয়্যার টি লিনাক্স, অ্যাপল ম্যাকওএস, ইউনিক্স এবং মাইক্রোসফট উইন্ডোজের জন্য উপলব্ধ। কিউক্যাডের গ্রাফিক্যাল ইন্টারফেসটি কিউট ফ্রেমওয়র্কের উপর ভিত্তি করে তৈরি করা হয়েছে।
মহা ডেনড্রোবিয়াম
মহা ডেনড্রোবিয়াম (Noble Dendrobium), (দ্বিপদ নাম: Dendrobium nobile), হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত।
বিস্তৃতি
মহা ডেনড্রোবিয়াম দক্ষিণ চীন (তিব্বতসহ), হিমালয় (ভারত, বাংলাদেশ, অসম, নেপাল, সিকিম, ভুটান) এবং ইন্দোচীন (মায়ানমার, থাইল্যান্ড, লাওস, ভিয়েতনামের) স্থানীয় প্রজাতি।
অ-সাম্প্রদায়িক
অ-সাম্প্রদায়িক ব্যক্তি বা সংস্থা এমন যে কোনো বিশেষ বা নির্দিষ্ট ধর্মীয় সম্প্রদায়কে অনুসরণ করে না (বা এতে সীমাবদ্ধ নয়)।
শব্দটি জৈনধর্ম,  বাহাই ধর্ম,  জরাথুস্ট্রবাদ,   ঐক্যবাদী বিশ্বজনীনতা,  আধুনিক পৌত্তলিকতা,   খ্রিস্টধর্ম,  ইসলাম, ইহুদি ধর্ম,  হিন্দুধর্ম,   বৌদ্ধধর্ম  এবং উইক্কা সহ বিভিন্ন ধর্মের প্রসঙ্গে ব্যবহৃত হয়েছে। এটি ধর্মীয় সম্প্রদায়ের সাথে বিপরীতে দাঁড়িয়েছে। অ-সাম্প্রদায়িক অনুপ্রেরণার ধর্মীয় লোকেরা বিভিন্ন ধর্মীয় বিষয় এবং বিধি-বিধানের বিষয়ে তাদের দৃষ্টিভঙ্গিতে আরও খোলা মনের হয়ে থাকে। অ-সাম্প্রদায়িক চিন্তাধারার দিকে কিছু ধর্মান্তরিত ব্যক্তিরা তাদের পূর্ববর্তী প্রতিষ্ঠানগুলিতে উপস্থিত থাকা ঐতিহ্যগত শিক্ষার উপর বিরোধ দ্বারা প্রভাবিত হয়েছে। অসাম্প্রদায়িকতা সর্বজনীন উপযোগী নিরপেক্ষতা প্রবর্তনের হাতিয়ার হিসেবেও ব্যবহার করা হয়েছে যখন স্থানীয় জনগণ ধর্মীয় বিশ্বাসের বিস্তৃত সেট থেকে উদ্ভূত হয়।
ফ্রাঙ্ক স্মেইলস
টমাস ফ্রান্সিস স্মেইলস (Frank Smailes; জন্ম: ২৭ মার্চ, ১৯১০ - মৃত্যু: ১ ডিসেম্বর, ১৯৭০) উত্তর ইয়র্কশায়ারের রিপলি এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ফ্রাঙ্ক স্মেইলস।
শৈশবকাল
উত্তর ইয়র্কশায়ারের রিপলি এলাকায় টমাস ফ্রান্সিস স্মেইলসের জন্ম। ১৯৩২ সালে ইয়র্কশায়ারের মাঠকর্মী হিসেবে যোগ দেন। তবে, জর্জ ম্যাকাউলিকে বাদ দেয়ার পূর্ব-পর্যন্ত তাকে প্রথম একাদশে নিয়মিতভাবে খেলানো হয়নি। ৪ মে, ১৯৩২ তারিখে অক্সফোর্ড বিশ্ববিদ্যালয়ের বিপক্ষে অভিষেক ঘটে তার। তিনি এ সুযোগের পুরোপুরি সদ্ব্যবহারে সচেষ্ট হন। প্রায় ২১ গড়ে ১০৫ উইকেট লাভ করেন। চমৎকার গ্রীষ্মে এ ধরনের বোলিং গড় বেশ ভালোমানের হলেও ইয়র্কশায়ারীয় ক্রিকেটার হিসেবে বোলিংয়ে নিখুঁত ভাব বজায় না থাকাটা বেশ বেমানান ছিল। এরপর থেকে তিনি অন্য বোলারদের সফলতায় আড়ালে থেকে যান। কেন্টের বিপক্ষে ৬/৫৬ বোলিং পরিসংখ্যান গড়েছিলেন।
পরের বছর বিল বোস ও হেডলি ভেরিটি প্রাধান্য বিস্তার করলে স্মেইলস কম সুযোগ পান। তাসত্ত্বেও বলে তার নিখুঁতভাব বেশ উত্তরণ ঘটে। সাসেক্সের বিপক্ষে শেষ খেলায় প্রথমবারের মতো দশ উইকেট পান। তবে, অল্পের জন্যে শত উইকেট লাভ করা থেকে বঞ্চিত হন। ১৯৩৪ সাল শেষে স্মেইলসকে কাউন্টি ক্যাপ প্রদান করা হয়। তাসত্ত্বেও ১৯৩৬ সালে প্রথমবারের মতো তিনি মনোযোগের কেন্দ্রবিন্দুতে উপনীত হন। ভারতীয় একাদশের বিপক্ষে অল-রাউন্ড ক্রীড়ানৈপুণ্য প্রদর্শন করেন। তিন ছক্কা সহযোগে ৭৭ রানের ইনিংসসহ ৬২ রান খরচায় দশ উইকেট পান। সমারসেটের বিপক্ষে ভেরিটি’র সাথে নবম উইকেট জুটিতে ১৬৭ রান সংগ্রহ করেন। কাউন্টি খেলাগুলোয় অন্যতম সেরা ঘটনা ছিল এটি। স্কারবোরার নর্থ মেরিন রোড গ্রাউন্ডে অনুষ্ঠিত মিডলসেক্সের বিপক্ষে খেলায় ফাস্ট-মিডিয়াম বোলিং করে ৭/৭২ লাভ করেন। পাশাপাশি অফ-স্পিন বোলিংয়ের উত্তরণ ঘটাতে সচেষ্ট হন তিনি। নর্থকে নমনীয় উইকেটে ধারাবাহিকভাবে সহায়তার হাত প্রশস্ত করে নিজের অগ্রগতির চিত্র তুলে ধরেন। এ ধরনের বোলিংয়ের ফলে ওরচেস্টারশায়ারের বিপক্ষে ৯/৪১, নটিংহ্যামশায়ারের বিপক্ষে ৬/৫৭ ও লিচেস্টারশায়ারের বিপক্ষে ৫/৩৯ পান।
প্রথম-শ্রেণীর ক্রিকেট
১৯৩২ সাল থেকে ১৯৪৮ সাল পর্যন্ত ফ্রাঙ্ক স্মেইলসের প্রথম-শ্রেণীর খেলোয়াড়ী জীবন চলমান ছিল। পেশাদারী পর্যায়ে ইয়র্কশায়ারের পক্ষে একনিষ্ঠভাবে খেলে গেছেন। ১৯৩২ থেকে ১৯৪৮ সাল পর্যন্ত ডানহাতি মিডিয়াম পেস বোলিং ও বামহাতি বিনোদনধর্মী ব্যাটসম্যান হিসেবে নিজেকে উপস্থাপনে সচেষ্ট ছিলেন। বেশ কয়েকবছর দূর্বল স্বাস্থ্য নিয়ে খেলেন। প্রথম-শ্রেণীর খেলোয়াড়ী জীবনে ইয়র্কশায়ারের সাতবার কাউন্টি চ্যাম্পিয়নশীপের শিরোপা বিজয়ে অনবদ্য ভূমিকা রাখেন। এ পর্যায়ে ২০.৭২ গড়ে ৮০২ উইকেট এবং ১৯.১৯ গড়ে ৫,৬৮৩ রান সংগ্রহ করেছিলেন। চার মৌসুমে শত উইকেট লাভের মাইলফলক স্পর্শ করেন। তন্মধ্যে, ১৯৩৮ সালে ডাবল লাভ করেন। ঐ গ্রীষ্মে তিনটি শতরানের ইনিংস খেলেন। তন্মধ্যে, শেফিল্ডে সারের বিপক্ষে ১১৬ রান তুলেন।
১৯৩৭ সালের অর্ধেক সময় বিল বোসের অনুপস্থিতির সুযোগে অন্য যে-কোন সময়ের তুলনায় অধিক দায়িত্ব পালন করতে হয়। তবে, ১৯৩৬ সালের ন্যায় বল হাতে সফলতার স্বাক্ষর রাখতে পারেননি। সর্বদাই স্থিরচিত্তে বোলিং কর্মে অগ্রসর হতেন। ব্যাটসম্যান হিসেবে মৌসুমের শুরুতে ওয়ারউইকশায়ারের বিপক্ষে প্রথম শতরানের ইনিংস খেলেন। পরবর্তীকালে স্মেইলস এ প্রসঙ্গে মন্তব্য করেছিলেন যে, এ শতরানের ইনিংসটি তার খেলোয়াড়ী জীবনের সেরা দিন ছিল।
স্বর্ণালী সময়
১৯৩৮ সালে শেফিল্ডের তিনি তার স্মরণীয় কার্যকারিতা প্রকাশে সচেষ্ট হন। বোস, ভেরিটি ও এলিস রবিনসনের চেয়ে বোলিং গড়ে বেশ পিছিয়ে থাকেন। ১৩৭ রান খরচায় দশ উইকেট পেলেও বৃষ্টিতে তার এ সাফল্য ম্লান হয়ে যায়। ১৯১২ সালের পর সফররত অস্ট্রেলীয় একাদশের পরাজয়ের কবলে পড়েছিল।
ব্রামল লেনে এ. বি. সেলার্স অস্ট্রেলীয়দেরকে বৃষ্টিবিঘ্নিত টার্ফ পিচে ব্যাটিংয়ের আমন্ত্রণ জানালে স্মেইলস ২৯ ওভারে ৬/৯২ পান। দ্বিতীয় ইনিংসে তিনি আরও ৪/৪৫ লাভ করেন। তবে, বৃষ্টির কারণে ডি. জি. ব্র্যাডম্যানের নেতৃত্বাধীন অস্ট্রেলীয় দলের বিপক্ষে সম্ভাব্য জয় থেকে বিচ্যুত হয়ে পড়ে। ফলে, ইংল্যান্ড দলে তার অবস্থান ত্রয়োদশ হলেও তৃতীয় টেস্টে মূল একাদশে রাখা হয়। ১৯৩৮ সালে ওল্ড ট্রাফোর্ড টেস্টে তাকে রাখা হয়। কিন্তু, বৃষ্টির কারণে খেলাটি কোন বল মাঠে গড়ানো বাদেই পরিত্যক্ত হয়ে পড়ে।
১৯৩৯ সালে ডার্বিশায়ারের বিপক্ষে শেফিল্ডে প্রথম ইনিংসে ৪/১১ লাভের পর ১০/৪৭ লাভ করে বিস্ময়কর ক্রীড়াশৈলী প্রদর্শন করেন। এরপর, ব্যাট হাতে নিয়ে ২০ রান তুলেন। খেলায় তিনি ৫৮ রান খরচায় ১৪ উইকেটের সন্ধান পান। তবে, বড় ধরনের আঘাতের কারণে মৌসুমের অর্ধেক সময় কোন ক্রিকেট খেলায় অংশ নিতে পারেননি। দশ উইকেট লাভের মাধ্যমে কেবলমাত্র তৃতীয় ইয়র্কশায়ারীয় ক্রিকেটার হিসেবে নিজেকে তালিকায় যুক্ত করেন। তার পূর্বে অলঞ্জো ড্রেক একবার ও হেডলি ভেরিটি দুইবার পেয়েছিলেন। ঐ গ্রীষ্মের পূর্বে হালে গ্ল্যামারগনের বিপক্ষে সেরা সফলতা পান। ৬/৩৫ পান তিনি। তন্মধ্যে, সবগুলোই ৩৭ বলে ১৭ রান খরচায় পেয়েছিলেন। এরপর, ৮/৬৮ পান। ১৯৩৬ সালে হেডিংলিতে সাতজন ওরচেস্টারশায়ারের ব্যাটসম্যানকে ২৪ রানের বিনিময়ে বিদেয় করেন। সফররত ভারতীয় একাদশের বিপক্ষে ৪/২৬ ও ৬/৩৬ বোলিং পরিসংখ্যান গড়েছিলেন।
বিশ্বযুদ্ধে অংশগ্রহণ
যুদ্ধের শুরুতে ১২৪তম ব্যাটারি লাইট অ্যান্টি এয়ারক্রাফ্ট রয়্যাল আর্টিলেরিতে ভারপ্রাপ্ত সার্জেন্ট মেজর হিসেবে যোগদান করেন। ১৯৪২ সালের মধ্যে ক্যাপ্টেন হিসেবে পদোন্নতি পান এবং উত্তর আফ্রিকায় রোমেলের আফ্রিকা কোরের সাথে যুদ্ধে লিপ্ত হন। পরবর্তীতে সিসিল ও ইতালি অভিযানে যুক্ত হন। এখানে অবস্থানকালেই নিজ বন্ধু হেডলি ভেরিটি’র মৃত্যুসংবাদ শুনেন। তিনি কাসার্তায় ভেরিটি’র সমাধিস্থল পরিদর্শন করেন। আরেক ইয়র্কশায়ারীয় কাউন্টি ক্রিকেটার ফিল কিংয়ের সাথে ভেরিটি’র সমাধিস্থলের সাধারণ ক্রস স্থাপন করেন। এ পর্যায়ে তার শিরার স্ফীততা ও প্রতিদিনই পায়ে ব্যান্ডেজ লাগানো সাংঘর্ষিক হয়ে দাড়ায়।
যুদ্ধ শেষে তিনি আর মাত্র ছয়টি প্রথম-শ্রেণীর খেলায় অংশ নেন। টেস্টের যাচাই-বাছাইয়ের খেলায় অংশ নেয়ার পর ১৯৪৬ সালে লর্ডসে সফররত ভারত দলের বিপক্ষে টেস্ট খেলার জন্যে তাকে মনোনীত করা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্রাঙ্ক স্মেইলস। ২২ জুন, ১৯৪৬ তারিখে লর্ডসে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
আট নম্বরে ব্যাটিংয়ে নেমে ২৫ রান সংগ্রহ করেছিলেন তিনি। ভারতের দ্বিতীয় ইনিংসে ৩/৪৪ লাভ করেন। এরপর, আর তাকে দলে রাখা হয়নি। তাসত্ত্বেও, ইয়র্কশায়ারের চ্যাম্পিয়নশীপের শিরোপা বিজয়ে নিজেকে যুক্ত রেখেছিলেন।
যুদ্ধ পরবর্তী প্রথম কয়েকবছর নিয়মিত অধিনায়ক নরম্যান ইয়ার্ডলি’র অনুপস্থিতিতে দলকে মাঝে-মধ্যে নেতৃত্ব দিলেও তাকে বাদ দেয়া হয়। ১৯৪৮ সালে আর্থিক সুবিধা গ্রহণের খেলার জন্যে মনোনীত হন। £৫,১০৪ পাউন্ড-স্টার্লিং লাভ করেন তিনি। খেলোয়াড়ী জীবনের শেষদিকে পানশালা পরিচালনা করেন। এরপর, আরও তিন মৌসুম ওয়ালসল ক্রিকেট ক্লাবের পক্ষে তিন মৌসুম খেলেন।
খেলার ধরন
বলে নিখুঁতভাব বজায় রাখাসহ নিয়ন্ত্রণের কারণে বেশ কয়েকবার সুন্দর বোলিংশৈলী প্রদর্শন করতে পেরেছিলেন। হার্বার্ট সাটক্লিফ, লেন হাটন, বিল বোস, হেডলি ভেরিটি কিংবা মরিস লেল্যান্ডের ন্যায় খেলোয়াড়দের কখনো সমতুল্য ছিলেন না। তবে, তিনি তার বৈচিত্র্যময়ীতার কারণে ইয়র্কশায়ার দলে মূল্যবান খেলোয়াড় হিসেবে পরিগণিত হন।
বিল বোসের সাথে নতুন বল নিয়ে সুইং করতেন কিংবা বৃষ্টিবিঘ্নিত পিচে অফ-ব্রেক বোলিংয়ে অগ্রসর হতেন। এছাড়াও, বিপজ্জ্বনক বামহাতি ব্যাটসম্যান ছিলেন। ১৯৩৮ সালে সহস্রাধিক রান করেন। গ্ল্যামারগন ও সারে দলের বিপক্ষে শতরানের ইনিংস খেলেছিলেন তিনি। তবে, দ্বিতীয় বিশ্বযুদ্ধের কারণে প্রতিযোগিতাধর্মী ক্রিকেট খেলা স্থগিত হলে অনেকের সাথে তিনিও তার স্বর্ণালী সময়কে হারান।
রবার্ট গ্রাবস
রবার্ট হাওয়ার্ড গ্রাবস একজন মার্কিন রসায়নবিদ। তিনি ২০০৫ সালে রসায়নে নোবেল পুরস্কার লাভ করেন।
জীবনী
গ্রাবস ফ্লোরিডা বিশ্ববিদ্যালয় থেকে ১৯৬৩ সালে ব্যাচেলর অব সায়েন্স এবং ১৯৬৫ সালে মাস্টার অব সায়েন্স ডিগ্রি অর্জন করেন। তিনি ১৯৬৮ সালে কলাম্বিয়া বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৬৯ সালে মিশিগান স্টেট ইউনিভার্সিটিতে রসায়নের সহকারী অধ্যাপক হিসেবে যোগদান করেন। ১৯৭৩ সালে সহযোগী অধ্যাপক পদে এবং ১৯৭৮ সালে পূর্ণ অধ্যাপক পদে উন্নীত হন।
এস গঙ্গাধর
এস গঙ্গাধর (জন্ম: ১২ অক্টোবর ১৯৪৯, মুনিমাদগু, অনন্তপুর জেলা (অন্ধ্র প্রদেশ)) অন্ধ্রপ্রদেশের ভারতীয় জাতীয় কংগ্রেসের নেতা। তিনি হিন্দুপুর (লোকসভা কেন্দ্র) থেকে লোকসভার সদস্য হিসাবে দায়িত্ব পালন করেছিলেন। তিনি নবম, দশম এবং দ্বাদশ লোকসভায় নির্বাচিত হয়েছিলেন।
তথ্যসূত্র
S. Gangadhar
ডিজিটাল, সোশ্যাল মিডিয়া এবং ওটিটি প্ল্যাটফর্ম নিয়ন্ত্রণ আইন, ২০২১
ডিজিটাল, সোশ্যাল মিডিয়া এবং ওটিটি প্ল্যাটফর্ম আইন, ২০২১ হলো ডিজিটাল মাধ্যম, সামাজিক যোগাযোগ মাধ্যম এবং ইন্টারনেটের মাধ্যমে আধেয় প্রচারকারী প্রতিষ্ঠান নিয়ন্ত্রণ আইন। আইনটির বিরুদ্ধে স্থানীয় এবং আন্তর্জাতিক মানবাধিকার সংস্থা, ইন্টারনেট প্রতিষ্ঠান ও আধেয় প্রচারকারী প্রতিষ্ঠান বিরোধিতা জানিয়েছে।    এতে দেশি-বিদেশি বিভিন্ন প্রকার ওয়েবসাইটে প্রভাব পরবে।
বিরোধিতাকারী সংগঠনসমূহ
এদের তালিকা নিম্নরূপ:
ভোঁদড়
ভোঁদড় বা উদবিড়াল কয়েক ধরনের আধা জলচর (এবং একটি ক্ষেত্রে জলচর) প্রধাণত মৎস্যভূক স্তন্যপায়ী প্রাণী। ভোঁদড় বলতে মুস্টিলিডি (Mustelidae) গোত্রের লুট্রিনি (Lutrinae) উপগোত্রের প্রাণীগুলোকে বোঝায়, যার মধ্যে আরও আছে উদবিড়াল, নেউল বা বেজি, ব্যাজার ইত্যাদি। বাংলাদেশে ভোঁদড়ের তিনটি প্রজাতি এবং ব্যাজারের একটি প্রজাতি দেখা যায়।
শ্রেণীবিভাগ
ভোঁদড় দু'রকমের হতে পারে: ১. নখরযুক্ত ভোঁদড় বা সাধারণ ভাষায় ভোঁদড় ২. নখহীন ভোঁদড় নখহীন ভোঁদড়কে (Clawless otter) (বৈজ্ঞানিক নাম Amblonyx cinereus) "নখহীন" ডাকা হলেও এদের আসলে নখ রয়েছে, তবে বাইরের দিকে একটু কম বেরিয়ে থাকে। এদের দেহের রং কালচে বাদামি, দেহের নিচের অংশ ময়লা হলদে। ঠোঁট ও গলার দিককার রং প্রায় সাদা। নখহীন ভোঁদড়ের ওজন হয় ৩ থেকে ৫ কেজি।
বৈশিষ্ট্য
ভোঁদড় সাধারণত লিপ্তপদী, মানে হাঁসের পায়ের মতো আঙ্গুলগুলো পাতলা পর্দা দিয়ে জোড়া লাগানো থাকে। এদের লেজ মোটা আকারের এবং শরীর লম্বাটে গড়নের। বেশিরভাগেরই পায়ে ধারালো নখযুক্ত থাবা আছে। সাঁতার কাটার সময়ে ভোঁদড়ের নাক ও কানের ফুটো বন্ধ থাকে। এদের নাকের ডগায় লম্বা গোঁফের মতো খাড়া লোম থাকে। এই গোঁফ সংবেদনশীল বলে জলের নিচে শিকার ধরতে ভোঁদড়কে সহায়তা করে। এদের গোঁফ যেহেতু খাড়া, তাই জলে ভিজে গায়ে লেপ্টে যায় না, ঘোলা জলে এই স্পর্শকাতর গোঁফ শিকারের উপস্থিতি জানান দেয়। নোখহীন ভোঁদড়ের হাত-পায়ের পাতাও খুব স্পর্শকাতর। ফলে কাদায় লুকানো ঝিনুক, শামুক, চিংড়ি, কাঁকড়া এদের হাত থেকে রক্ষা পায় না। এদের শক্তিশালী ছুঁচালো দাঁত আর মাড়ি পিচ্ছিল শিকার ধরতে বা মাছের মুড়ো চিবোতে অত্যন্ত কার্যকর।
ভোঁদড়ের দেহে দুই স্তর লোম রয়েছে। প্রথম স্তর আকারে ছোট, কোমল এবং তাপরোধী। এই অন্তঃলোম বাতাস ধরে রেখে জলের নিচে এদের দেহ উষ্ণ ও শুকনো রাখে। এই লোমগুলো জলরোধী। দ্বিতীয় স্তরের লোম লম্বা। এই লোমই আমাদের চোখে পড়ে, এগুলো জলে ভিজে ওঠে। এদের লেজ চ্যাপ্টা, ১০ থেকে ১২ ইঞ্চি (মাথা থেকে লেজ পর্যন্ত ১৮ থেকে ২২ ইঞ্চি) লম্বা। নৌকার দাঁড়ের মতো হাত-পা (পা হাতের চেয়ে বড়), শক্ত খাড়া গোঁফ জলে শিকার করার অত্যন্ত উপযোগী। ভোঁদড় লিপ্তপদী বলে জলের নিচে খুব ভালো সাঁতার কাটতে পারে এবং জলের উপরে মাথা না তুলে একবারে প্রায় আধা কিলোমিটার যেতে পারে।
ভোঁদড় বা উদবড়ালের গন্ধ বিকট একপ্রকার গন্ধ রয়েছে; অভিজ্ঞজনেরাও এ গন্ধকে বাঘের গন্ধ বলে ভুল করতে পারেন। ভোঁদড়েরা দলবেঁধে থাকলে প্রচন্ড চেঁচায়। অধিকাংশ সময় এরা বাচ্চা সাথে নিয়ে শিকার খোঁজে। ভোঁদড়-গোত্রের অন্যান্য প্রাণীরা নিশাচর হলেও ভোঁদড় সব সময়ই কর্মতৎপর।
উত্তর প্রশান্ত মহাসাগরের সামুদ্রিক ভোঁদড় পাথরকে হাতিয়ার হিসেবে ব্যবহার করতে পারে। এরা সামনের পা দিয়ে পাথর টেনে তুলে তার সহায়তায় শামুক, ঝিনুক ইত্যাদির খোল ভেঙ্গে থাকে। এরা ভাসমান অবস্থায় বুকের উপরে পাথর রেখে তাকে কামারের নেহাইয়ের মতো ব্যবহার করে।
খাদ্য ও স্বভাব
thumb|200px|Northern river otters অনেক ভোঁদড় শীতল জলে বসবাস করে এবং শরীর উষ্ণ রাখার জন্য এদেরকে প্রচুর পরিমাণে খাদ্য গ্রহণ করতে হয়। দিনে ইউরেশিয়ান ভোঁদড়কে তাদের দেহের ওজনের ১৫ শতাংশ আর সামুদ্রিক ভোঁদড়কে তাপমাত্রাভেদে ২০ থেকে ৩০ শতাংশ পরিমাণ খাদ্য গ্রহণ করতে হয়।
যদিও ভোঁদড়ের মূল খাদ্য মাছ, তবে এরা অন্যান্য জলজ অমেরুদন্ডী প্রাণী, যেমন: কাঁকড়া, জলের ব্যাঙ ইত্যাদিও দলবেঁধে শিকার করে থাকে। কিছু ভোঁদড় শেলফিশ খুলতে দক্ষ, আর অন্যরা ছোট স্তন্যপায়ী প্রাণী বা পাখি শিকার করে। নির্দিষ্ট শিকারের উপরে নির্ভরশীল বলে ভোঁদড় শিকারশূণ্যতার ঝুঁকিপূর্ণ।
অন্যান্য ভোঁদড়ের যেমন প্রথম পছন্দ মাছ, নোখহীন ভোঁদড়ের সবচেয়ে পছন্দের শিকার চিংড়ি, কাঁকড়া, ঝিনুক, শামুক ইত্যাদি শক্ত খোলসের প্রাণী।
ভোঁদড় সমাজবদ্ধ জীব। এরা বেশ ক্রীড়াপ্রবণও। বুদ্ধিমান এই প্রাণীগুলো বেশ বন্ধুবৎসল এবং সহজেই পোষ মানে। অনেক স্থানে, বিশেষত বাংলাদেশের দক্ষিণাঞ্চল ও সুন্দরবন এলাকায় পোষা ভোঁদড় দিয়ে মাছ শিকার করতেও দেখা যায়।
আবাস
বেশিরভাগ ভোঁদড় জলাশয়ের কিনারে, গর্তে বাস করে। শিকার করা বা ভ্রমণের উদ্দেশ্য ছাড়া এরা জলে নামে না, ডাঙাতেই বেশিরভাগ সময় কাটায়। তবে সামুদ্রিক ভোঁদড়রা সমুদ্রে, জীবনের বেশিরভাগ সময় অতিবাহিত করে।
ভোঁদড়, জোয়ারপ্রবণ এলাকায় বাসা তৈরি করে জোয়ার-সীমানার উঁচুতে কোনো বড় গাছের তলায় গর্ত করে। গর্তের কয়েকটি মুখ থাকে। গর্তে ঢুকতে হয় জলের তলা দিয়ে। কিন্তু বাচ্চা প্রসবের জায়গাটি থাকে শুকনো এলাকায়। মায়ের সঙ্গে দুই-তিনটির বেশি বাচ্চা দেখা যায় না। সামুদ্রিক ভোঁদড় ছাড়া অন্য কোনো ভোঁদড় নোখহীন ভোঁদড়ের মতো লবণ সহ্য করতে পারে না। নোখহীন ভোঁদড়ের শত্রু হলো বাঘ, কুমির, হাঙর, মেছোবিড়াল ও মানুষ।
বিস্তৃতি
সাতটি বর্গে প্রায় তেরোটি প্রজাতির ভোঁদড় অস্ট্রেলিয়া ছাড়া মোটামুটি গোটা বিশ্বেই ছড়িয়ে আছে।
বাংলাদেশের সুন্দরবন এলাকায় ভোঁদড়কে "ধাইরা" এবং "বাদার ধাইরা" (নখহীন ভোঁদড়) নামে ডাকা হয়। বাংলাদেশের খাল-বিলে চরা ভোঁদড়ের বৈজ্ঞানিক নাম Lutra perspicillata, যেগুলোর ওজন হয় ৭ থেকে ৯ কেজি।
নারায়ণ দেসাই
নারায়ণ দেসাই (નારાયણ દેસાઇ) (২৪ ডিসেম্বর ১৯২৪– ১৫ মার্চ ২০১৫) একজন ভারতীয় গান্ধীবাদী ও লেখক ছিলেন।
প্রথম জীবন
মহাত্মা গান্ধীর ব্যক্তিগত সচিব ও জীবনীকার মহাদেব দেসাইয়ের পুত্র নারায়ণ ১৯২৪ খ্রিষ্টাব্দের ২৪শে ডিসেম্বর ব্রিটিশ ভারতের বলসর নামক স্থানে জন্মগ্রহণ করেন। তার শৈশব ও কৈশোর সেবাগ্রাম ও সবরমতী আশ্রমে কাটে। পিতার নিকট আশ্রমে প্রাথমিক শিক্ষা লাভ করেন ও চরকা কাটার প্রশিক্ষণ পান।
রাজনীতি
নারায়ণ দেসাই ভারতে জরুরী অবস্থার অন্যতম সমালোচক ছিলেন। জয়প্রকাশ নারায়ণের ঘনিষ্ঠ সঙ্গী নারায়ণ অ-কংরেসী রাজনৈতিক দলগুলিকে একত্র করে জনতা পার্টি গঠনে গুরুত্বপূর্ণ ভূমিকা পালন করেন।
শেষ জীবন
২০০৪ খ্রিষ্টাব্দ থেকে নারায়ণ দেসাই পৃথিবীর বিভিন্ন দেশে মহাত্মা গান্ধীর বাণী আবৃতি করেন। ২০০৭ খ্রিষ্টাব্দের ২৩শে জুলাই থেকে ২০০১৪ খ্রিষ্টাব্দের ২৩শে জুলাই তিনি গুজরাত বিদ্যাপীঠের চ্যান্সেলরের দায়িত্ব পালন করেন ২০১৪ খ্রিষ্টাব্দের ১০ই ডিসেম্বর তিনি অচেতন হয়ে পড়েন। যদিও কিছুদিনের মধ্যে তার চেতনা ফিরে আসে, কিন্তু প্রাত্যাহিক কাজে তার স্বাচ্ছন্দ্য ফিরে আসে না। অবশেষে ২০১৫ খ্রিষ্টাব্দের ১৫ই মার্চ সুরাটের মহাবীর ট্রমা সেন্টারে তার মৃত্যু হয়। তার দ্বারা স্থাপিত সম্পূর্ণ ক্রান্তি বিদ্যালয়ে সেইদিনই তার সৎকার করা হয়।
বন্দে আলী মিয়া
বন্দে আলী মিয়া (১৭ই জানুয়ারি ১৯০৬ - ২৭শে জুন ১৯৭৯) ছিলেন একজন স্বনামধন্য বাংলাদেশি কবি, ঔপন্যাসিক, শিশু-সাহিত্যিক, সাংবাদিক ও চিত্রকর।
জন্ম ও পরিবার
বন্দে আলী মিয়া পাবনা জেলার রাধানগর গ্রামে এক নিম্নমধ্যবিত্ত পরিবারে জন্মগ্রহণ করেন। পিতা মুন্সী উমেদ আলী ছিলেন পাবনা জজকোর্টের একজন নিম্ন পদের কর্মচারী।
শিক্ষা ও কর্মজীবন
তিনি রাধানগর মজুমদার একাডেমি (স্কুল অ্যান্ড কলেজ) পাবনা থেকে ১৯২৩ সালে ম্যাট্রিকুলেশন পাস করে কলকাতা আর্ট একাডেমিতে ভর্তি হন এবং ১ম বিভাগে উত্তীর্ণ হন। ১৯২৫-এ ইসলাম দর্শন পত্রিকায় সাংবাদিক হিসেবে যোগদান করেন। ১৯৩০ থেকে ১৯৪৬ পর্যন্ত কলকাতা কর্পোরেশন স্কুলে শিক্ষকতা করেন। তাঁর কলকাতা যাপনের কালে বন্দে আলী মিয়া রবীন্দ্র-নজরুলের সান্নিধ্য লাভ করেন। তখন তাঁর প্রায় ২০০ খানা গ্রন্থ প্রকাশিত হয়। সে সময় বিভিন্ন গ্রামোফোন কোম্পানিতে তাঁর রচিত পালাগান ও নাটিকা রের্কড আকারে কলকাতার বাজারে বিশেষ জনপ্রিয়তা অর্জন করে। ১৯৬৪-র পর প্রথমে ঢাকা বেতারে ও পরে রাজশাহী বেতারে চাকরি করেন। তিনি তাঁর কবিতায় পল্লী প্রকৃতির সৌন্দর্য বর্ণনায় নৈপুণ্যের পরিচয় প্রদান করেছেন। প্রকৃতির রূপ বর্ণনায় তিনি ছিলেন সিদ্ধহস্ত। তাঁর রচিত শিশুতোষ গ্রন্থ আজও অমর হয়ে আছে।
সম্মাননা
শিশু সাহিত্যে উল্লেখযোগ্য অবদানের জন্য তিনি ১৯৬২ সালে বাংলা একাডেমি পুরস্কার এবং ১৯৬৫ সালে প্রেসিডেন্ট পুরস্কার, ১৯৭৮ সালে রাজশাহীর উত্তরা সাহিত্য মজলিস পদক লাভ করেন। তিনি মরণোত্তর একুশে পদকে ভূষিত হন। ১৯৬৭ সালে পাকিস্তান সরকার কর্তৃক প্রাইড অফ পারফরম্যান্স পুরস্কার লাভ করেন সাহিত্যে উল্লেখযোগ্য অবদান এর জন্য।
মৃত্যু
১৯৭৯ সালের ২৭শে জুন রাজশাহীতে তাঁর মৃত্যু হয়।
ইউনিভার্সিটি অব সাউথ এশিয়া
ইউনিভার্সিটি অব সাউথ এশিয়া (ইউএনআইএসএ) ঢাকা, বাংলাদেশের একটি বেসরকারী বিশ্ববিদ্যালয়। ১৯৯২ সালের বেসরকারি বিশ্ববিদ্যালয় আইন দ্বারা এটি প্রতিষ্ঠিত হয়। এর পাঠ্যক্রম গণপ্রজাতন্ত্রী বাংলাদেশ সরকারের বিশ্ববিদ্যালয় অনুদান কমিশন দ্বারা অনুমোদিত হয়েছে।
অবস্থান
ইউনিভার্সিটি অব সাউথ এশিয়া কামাল আতাতুর্ক এভিনিউ রোডের হাতের বাম পাশে ৩য় গলিতে ১৪ নম্বর রোডে অবস্থিত। এখানে সর্বমোট ১৩টি বিষয় আছে। এতে অনার্স এবং মাস্টার্স এর ক্লাসগুলো ‘ডে’ শিফটে হয়ে থাকে। এতে কোন ইভিনিং শিফট নাই। এদের নিজস্ব ক্যাম্পাস তৈরীর জন্য মিরপুরে জমি ক্রয় করা হয়েছে। এই বিশ্ববিদ্যালয়ের শিক্ষার্থীদের গ্রেডিং পদ্ধতিতে ফলাফল দেওয়া হয়। এখানে প্রতিটি ক্লাস ১:৩০ ঘণ্টা করে নেওয়া হয়। প্রতি বিভাগে প্রতি বছর ছাত্র-ছাত্রী ভর্তি হয় গড়ে ৪০ জন। প্রতি বিভাগে গড়ে শিক্ষক সংখ্যা ১৫ জন। স্থায়ী শিক্ষক হচ্ছেন ৭৬ জন আর অস্থায়ী শিক্ষক হচ্ছেন ৫৫ জন।প্রশাসনিক ভবন মূল ক্যাম্পাসেই রয়েছে। এতে ভার্সিটি সংক্রান্ত যাবতীয় তথ্য পাওয়া যায়। ওয়েব সাইটে বিশ্ববিদ্যালয় সংক্রান্ত যাবতীয় তথ্য পাওয়া যায়। ভর্তি সংক্রান্ত ক্লাস, রুটিন, এসাইনমেন্ট ইত্যাদি যাবতীয় তথ্য পাওয়া যায়।
শিক্ষাবৃত্তি
এস.এস.সি ও এইচ.এস.সি তে (গোল্ডেন) জিপিএ ৫ প্রাপ্তরা ১০০%, Waiver ৪.৮০ – ৪.৯৯ প্রাপ্তরা ৭৫% সুবিধা, ৪.৫০ – ৪.১৭ পর্যন্ত শিক্ষার্থীরা ৫০% waiver সুবিধা পাবে। তাছাড়া পরপর ২ সেমিস্টারে ৪ আউট অব ৪ পেলে পরের সেমিস্টারে ১০০% বৃত্তি সুবিধা পাবে। অ্যাডমিশন অফিস থেকে ফরম সংগ্রহ করে তা পূরণ করে জমা দিতে হবে।
ভর্তি কার্যক্রম
পরীক্ষার আগে ভর্তি আবেদনপত্র ৩০০ টাকার বিনিময়ে অ্যাডমিশন অফিস থেকে সংগ্রহ করে তা আবার পূরণ করে অ্যাডমিশন অফিসে জমা দিতে হবে। অনলাইন থেকে ওয়েবসাইটে www.unisa.ac.bd আবেদনপত্র ডাউনলোড করে ৩০০ টাকা সহ অ্যাডমিশন অফিসে জমা দিতে হবে। পরীক্ষার পরে উত্তীর্ণ প্রার্থীরা অ্যাডমিশন অফিসে যোগাযোগ করবে। ভর্তির খরচ বাবদ ১৪,০০০ টাকা লাগবে। এস.এস.সি ও এইচ.এস.সি এর মার্কসীটের ফটোকপি ও ৪ কপি পাসপোর্ট সাইজের ছবি লাগবে। অপেক্ষমাণ ছাত্র-ছাত্রীর তালিকা অ্যাডমিশন অফিসের নোটিশ বোর্ডে দেয়া থাকবে।
ক্রেডিট ট্রান্সফার
নূন্যতম ৩.৫০ থাকলে দেশে ও বিদেশে ক্রেডিট ট্রান্সফার করা যায়।
লাইব্রেরী ব্যবস্থা
লাইব্রেরী ভবন মূল ক্যাম্পাসেই অবস্থিত। লাইব্রেরী কার্ড দিয়ে বই পাওয়া যায় এবং বাসায় নিয়ে যাওয়া যায়। এতে টেক্সট বুকস, জার্নালস, ডাটা রেফারেন্স, রেয়ার কালেকশন ইত্যাদি পাওয়া যায়। এতে একসাথে ২০০ জন ছাত্র-ছাত্রী বসে পড়তে পারে। খোলা হয় সকাল ৯.০০ টায় এবং বন্ধ হয় রাত ৯.০০ টায়। এতে ৬টি ক্লাব আছে। সদস্য আহ্বান করা হলে আবেদনপত্রের মাধ্যমে সদস্যপদ পাওয়া যায়।
দক্ষিণ করাচি জেলা
দক্ষিণ করাচি জেলা পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। জেলাটি করাচির দক্ষিণ অঞ্চলে অবস্থান করে গঠিত হয়েছে।
দক্ষিণ করাচি জেলা দেশের অর্থনীতির অন্যতম ভিত্তি হিসেবে পরিচিত। এছাড়াও এখানে অনেক পৌরসভা, কোম্পানি এবং ব্যাংকের প্রধান কার্যালয় রয়েছে। রাজ্যপালের বাড়ী, প্রধানমন্ত্রীর কার্যালয়, সিন্ধু পরিষদ, হাইকোর্ট, বিভিন্ন দেশের দূতাবাস ও কনস্যুলেট এবং অন্যান্য সরকারি অফিসও রয়েছে।
২০০০ সালে জেলাটি বিলুপ্ত ঘোষণা করা হয় এবং জামশেদ শহর ও সদর শহর নামে ২টি শহরে বিভক্ত করে গঠন করা হয়।
এরপর ২০১১ সালের ১১ জুলাই তারিখে, সিন্ধু সরকার পুনরায় দক্ষিণ করাচি জেলা হিসেবে পূর্বের নামে ফিরিয়ে আনা হয়।
ফ্রি সফটওয়্যার ফাউন্ডেশন অনুমোদিত সফটওয়্যার লাইসেন্সসমূহ
এটি একটি সফটওয়্যার লাইসেন্সের তালিকা। ফ্রি সফটওয়্যার সংজ্ঞা অনুযায়ী এই লাইসেন্সগুলো তৈরী করা হয়েছে। আর এই কারণে ফ্রি সফটওয়্যার ফাউন্ডেশন এই লাইসেন্সগুলোকে ফ্রি সফটওয়্যার লাইসেন্স হিসাবে স্বীকৃতি দেয়।
বহিঃসংযোগ
List of FSF-approved software licenses
পশ্চিম করাচি জেলা
পশ্চিম করাচি জেলা পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পশ্চিম অংশে অবস্থিত।
২০০০ সালে জেলাটি বিলুপ্ত ঘোষণা করা হয় এবং ৫টি শহরে বিভক্ত করে গঠন করা হয়:
এরপর ২০১১ সালের ১১ জুলাই তারিখে, সিন্ধু সরকার পুনরায় পশ্চিম করাচি জেলা হিসেবে পূর্বের নামে ফিরিয়ে আনা হয়।
মিজানুর রহমান সিনহা
মিজানুর রহমান সিনহা একজন বাংলাদেশি শিল্পপতি, রাজনীতিবিদ ও সাবেক প্রতিমন্ত্রী। তিনি মুন্সীগঞ্জ-২ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০৩ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্ব পালন করেন। কিছুকাল তিনি বিএনপির কেন্দ্রীয় কমিটির কোষাধ্যক্ষ হিসেবে দায়িত্ব পালন করেছেন।
প্রারম্ভিক জীবন
মিজানুর রহমান সিনহা ১৯৪৩ সালের ১৮ আগস্ট মুন্সীগঞ্জ জেলার লৌহজং উপজেলার কলমা ইউনিয়ের ডহুরী গ্রামে জন্মগ্রহণ করেন। তার পিতার নাম হামিদুর রহমান সিনহা ও মাতার নাম নূরজাহান সিনহা। হামিদুর রহমান বাংলাদেশের ঔষধ ব্যবসায়ের অন্যতম পথিকৃৎ ও শিল্পগোষ্ঠী একমি গ্রুপের প্রতিষ্ঠাতা। সিনহা শৈশবে কলকাতায় বেড়ে উঠেন। পরবর্তীতে নারায়ণগঞ্জের সরকারি তোলারাম কলেজে উচ্চ মাধ্যমিক সম্পন্ন করে ঢাকা বিশ্ববিদ্যালয় থেকে ব্যবসায় স্নাতক সম্পন্ন করেন।
কর্মজীবন
১৯৬৪ সালে সিনহা হাবিব ব্যাংকে চাকুরীর মাধ্যমে তার কর্মজীবন শুরু করেন। তার পিতার মৃত্যুর পর ১৯৭৫ সালে তিনি পিতার প্রতিষ্ঠিত একমি গ্রুপে যোগদান করেন। ১৯৮৩ সাল থেকে তিনি গ্রুপটির ব্যবস্থাপনা পরিচালকের দায়িত্ব পালন করছেন।
রাজনৈতিক জীবন
সিনহা ছাত্রজীবনে রাজনীতির সাথে যুক্ত হন। সরকারি তোলারাম কলেজে অধ্যয়নকালে তিনি ছাত্র ইউনিয়নের প্রার্থী হিসেবে ছাত্র সংসদ নির্বাচনে সাধারণ সম্পাদক নির্বাচিত হন। ১৯৯০ সালের মিজানুর রহমান সিনহা বিএনপিতে যোগদান করেন। পরবর্তীতে তিনি দলটির কেন্দ্রীয় কমিটির কোষাধ্যক্ষ হিসেবে ২২ জানুয়ারি ২০২০ পর্যন্ত দায়িত্ব পালন করেন।
কলা (চলচ্চিত্র)
কলা হল ২০২২ সালের ভারতীয় হিন্দি ভাষার একটি মনস্তাত্ত্বিক নাট্য চলচ্চিত্র। অনভিতা দত্ত এটির নাট্যকার এবং পরিচালক। ক্লিন স্লেট ফিল্মসের অধীনে ছবিটি প্রযোজনা করেছেন কর্নেশ শর্মা এবং এতে অভিনয় করেছেন তৃপ্তি দিমরি, স্বস্তিকা মুখোপাধ্যায় এবং বাবিল খান।   এটি ২০২২ সালে ১ ডিসেম্বর নেটফ্লিক্স- এ মুক্তি পায়। চলচ্চিত্রটি সমালোচক এবং দর্শকদের কাছ থেকে ইতিবাচক পর্যালোচনা পেয়েছে, যারা অভিনয়, পরিচালনা, চিত্রনাট্য, ভিজ্যুয়াল শৈলী, সিনেমাটোগ্রাফি এবং সাউন্ডট্র্যাকের প্রশংসা করেছে।
মিজানুর রহমান সিনহা
রাজনৈতিক জীবন
২০০১ সালের নির্বাচনে বিএনপি সরকার গঠন করলে ২২ মে ২০০৩ সালে তিনি স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্ব পান এবং ২০০৬ সাল পর্যন্ত এ দায়িত্ব পালন করেন।
কলা (চলচ্চিত্র)
উৎপাদন
২০২১ সালে ১০ এপ্রিল নেটফ্লিক্স দ্বারা চলচ্চিত্রটি ঘোষণা করা হয়েছিল এবং ২০২১ সালের অক্টোবরে চিত্রগ্রহণ সম্পন্ন হয়েছিল।
সাউন্ডট্র্যাক
চলচ্চিত্রের সঙ্গীত পরিচালনা করেছেন অমিত ত্রিবেদী, ব্যাকগ্রাউন্ড স্কোর করেছেন সাগর দেশাই, যখন গেস্ট-কম্পোজ করেছেন একটি গান "উধ জায়েগা" এবং গান লিখেছেন অমিতাভ ভট্টাচার্য, স্বানন্দ কিরকিরে, বরুণ গ্রোভার এবং কাউসার মুনির।
মার্কেটিং এবং রিলিজ
ছবিটির টিজার ২৪ সেপ্টেম্বর ২০২২ তারিখে নেটফ্লিক্স- এ লঞ্চ করা হয়েছিল এবং ১৫ নভেম্বর ২০২২-এ ছবিটির ট্রেলার প্রকাশিত হয়েছিল।
২৪ নভেম্বর ২০২২-এ ভারতের ৫৩তম আন্তর্জাতিক চলচ্চিত্র উৎসবে গোয়াতে ছবিটির ওয়ার্ল্ড প্রিমিয়ার হয়েছিল।  এটি ১ ডিসেম্বর ২০২২ -এ নেটফ্লিক্স- এ মুক্তি পায়।
মিজানুর রহমান সিনহা
ব্যক্তিগত জীবন
মিজানুর রহমান সিনহা ব্যক্তিগত জীবনে জাহানারা সিনহা তাজের সাথে বিবাহ বন্ধনে আবদ্ধ হন। এই দম্পতির তাসনিম সিনহা স্নিগ্ধা নামে এক কন্যা ও তানভীর সিনহা সুপ্রিয় নামে এক ছেলে রয়েছে। তার পিতামহ আনসার উদ্দিন সিনহা ছিলেন একজন ধনাঢ্য ব্যবসায়ী ও রাজনীতিবিদ যিনি চিত্তরঞ্জন দাশের সাথে স্বরাজ্য পার্টির রাজনীতি করতেন।
পন্থম গান্ধী মোহন
পান্থাম গান্ধী মোহন একজন রাজনীতিবিদ এবং ভারতীয় জাতীয় কংগ্রেসের সদস্য ছিলেন। মোহন চিরঞ্জীবীর প্রজারায়েম পার্টির মাধ্যমে পূর্ব গোদাবরী জেলার পেদ্দাপুরম (বিধানসভা কেন্দ্র) থেকে অন্ধ্র প্রদেশ বিধানসভার সদস্য ছিলেন। তিনি ২০০৯ - ২০১৪ সাল পর্যন্ত আইনসভার সদস্য হিসাবে দায়িত্ব পালন করেছিলেন। তিনি সম্প্রতি ওয়াইএস জগনের ওয়াইএসআরসিপিতে যোগ দিয়েছেন।
তথ্যসূত্র
Pantam Gandhi Mohan
প্যাট্রিক হেমিংওয়ে
প্যাট্রিক মিলার হেমিংওয়ে (Patrick Miller Hemingway; জন্ম: ২৮ জুন ১৯২৮) হলেন একজন মার্কিন সাফারি ব্যবসায়ী, বন্যপ্রাণী সংরক্ষণ ব্যবস্থাপক ও লেখক। তিনি কথাসাহিত্যিক আর্নেস্ট হেমিংওয়ের দ্বিতীয় সন্তান এবং হেমিংওয়ের দ্বিতীয় স্ত্রী পলিন ফাইফারের প্রথম সন্তান। বাল্যকালে প্যাট্রিক তার পিতামাতার সাথে প্রায়শই ভ্রমণে যেতেন এবং ১৯৫০ সালে হার্ভার্ড বিশ্ববিদ্যালয় থেকে স্নাতক সম্পন্ন করেন। এর কিছুকাল পরে তিনি পূর্ব আফ্রিকায় চলে যান এবং সেখানে ২৫ বছর বসবাস করেন। তানজানিয়ায় প্যাট্রিক পেশাদার বিগ-গেম হান্টার ছিলেন ও এক দশকের অধিক সময় সাফারি ব্যবসায়ের সাথে জড়িত ছিলেন। ১৯৬০-এর দশকে তিনি মার্কিন যুক্তরাষ্ট্র কর্তৃক তানজানিয়ায় ওয়াইল্ডলাইফ ম্যানেজমেন্ট কলেজে বন্যপ্রাণী সংরক্ষণ বিষয়ের শিক্ষক হিসেবে নিয়োগ লাভ করেন। ১৯৭০-এর দশকে তিনি মন্টানায় স্থায়ী হন এবং সেখানে তিনি তার পিতার মেধাস্বত্বের দায়িত্ব লাভ করেন। তিনি তার পিতার অপ্রকাশিত উপন্যাস সম্পাদনা করেন এবং ১৯৯৯ সালে ট্রু অ্যাট ফার্স্ট লাইট শিরোনামে তা প্রকাশ করেন।
দ্য গডস অফ মার্স
দ্য গডস অফ মার্স (ইংরেজি: The Gods of Mars; অনুবাদ: মঙ্গল গ্রহের দেবতারা) হল মার্কিন লেখক এডগার রাইস বারোজের লেখা একটি সায়েন্স ফ্যান্টাসি উপন্যাস। এটি বারোজের বারসুম ধারাবাহিকের দ্বিতীয় বই। জন কার্টার ও তাঁর স্ত্রী ডেজাহ থোরিস এই উপন্যাসের প্রধান চরিত্র। ১৯১৩ সালের জানুয়ারি থেকে মে মাসের মধ্যে দি অল-স্টোরি পত্রিকায় পাঁচটি পর্বে ধারাবাহিক আকারে উপন্যাসটি প্রথম প্রকাশিত হয়। ১৯১৮ সালের সেপ্টেম্বর মাসে এ. সি. ম্যাকক্লার্গ কর্তৃক একটি সম্পূর্ণ উপন্যাসের আকারে প্রকাশিত হয়। পরবর্তীকালে এটির অনেকগুলি সংস্করণও প্রকাশিত হয়েছিল।
শাহরিয়ার খান
নবাবজাদা শাহরিয়ার মোহাম্মদ খান (شہریار محمد خان; জন্ম: ২৯ মার্চ, ১৯৩৪) ব্রিটিশ ভারতের ভোপালে জন্মগ্রহণকারী পাকিস্তানি কূটনীতিবিদ ও এশিয়ান ক্রিকেট কাউন্সিল-এর সভাপতি। তিনি ভোপালের রাজপরিবারের সঙ্গে যুক্ত ও তার মাতামহ হামিদুল্লাহ খান ছিলেন ভোপাল রাজ্যের শেষ নবাব। ১০ ডিসেম্বর, ২০০৩ তারিখে পাকিস্তান ক্রিকেট বোর্ডের সভাপতি হিসেবে মনোনীত হন। কিন্তু, ৭ অক্টোবর, ২০০৬ তারিখে পদত্যাগে বাধ্য হন । এরপর ১৬ আগস্ট, ২০১৪ তারিখ থেকে অদ্যাবধি এ দায়িত্বে পুনরায় আসীন হন।  নবাব মনসুর আলি খান পতৌদি সম্পর্কে তার আত্মীয়। তার চার সন্তান রয়েছে। বর্তমানে তিনি লাহোর ব্যবস্থাপনা বিজ্ঞান বিশ্ববিদ্যালয়ে পাকিস্তানের বৈদেশিক সম্পর্ক বিষয়ে অধ্যাপনা করছেন।
কর্মজীবন
এক বছর বার্মা শেল অয়েলে কাজ করার পর ১৯৫৭ সালে পাকিস্তানের বৈদেশিক বিভাগে যোগ দেন। ১৯৬০ সালে লন্ডনে পাকিস্তান হাইকমিশনে তৃতীয় সচিব হিসেবে স্থানান্তরিত হন। এরপর ১৯৬২ থেকে ১৯৬৬ সাল পর্যন্ত তিউনিসের দূতাবাসে দ্বিতীয় সচিব ছিলেন। ১৯৭৬ থেকে ১৯৮২ এবং ১৯৮৭ থেকে ১৯৯০ সাল পর্যন্ত যথাক্রমে জর্দান ও যুক্তরাজ্যে পাকিস্তানের দূতের দায়িত্ব পালন করেন।
১ জুলাই, ১৯৯৪ তারিখে জাতিসংঘের মহাসচিব বুত্রোস বুত্রোস গালি কর্তৃক রুয়ান্ডায় বিশেষ প্রতিনিধি হিসেবে জ্যাকুয়েস-রজার বু-বু'র স্থলাভিষিক্ত হন। সেখানে তিনি জাতিসংঘের বিশেষ প্রতিনিধি হিসেবে গণহত্যা ও তৎপরবর্তী শরণার্থী সমস্যা বিষয়ে তদারকী করেন।
কর্মজীবন থেকে অবসর নেয়ার পর একগুচ্ছ পুস্তক রচনা করেন তিনি। ক্রিকেট - এ ব্রিজ অব পিস শিরোনামে পাকিস্তান-ভারত সম্পর্ক বিষয়ে তৃতীয় গ্রন্থ প্রকাশ করেন।
পাকিস্তান ক্রিকেট বোর্ড
২০০৩ সালে পাকিস্তান ক্রিকেট বোর্ডের সভাপতি হিসেবে মনোনীত হলেও ২০০৬ সালে এ পদ ত্যাগ করতে বাধ্য হন। ২০১৪ সালে প্রধানমন্ত্রী কর্তৃক অনুমোদিত পিসিবি গঠনতন্ত্র প্রণয়নের পর থেকে অদ্যাবধি এ দায়িত্বে পুনরায় আসীন হন। ২০০৬ সালে ওভাল টেস্টে বল টেম্পারিংয়ের বিষয়টি তার সময়কালে সংঘটিত হয়েছিল।
পন্ডিচেরী হাঙ্গর
পন্ডিচেরী হাঙ্গর (Pondicherry Shark (বৈজ্ঞানিক নাম: ) হচ্ছে কার্চারহিনিডি পরিবারের হাঙ্গরের অত্যন্ত বিরল একটি প্রজাতি। ভারতীয় উপমহাদেশ ও দক্ষিণপূর্ব এশিয়া জুড়ে এই হাঙ্গরের বিস্তৃতি। ছোট আকৃতির এই হাঙ্গরের ডর্সাল ফিন বা পৃষ্ঠ পাখনা যথেষ্ট পরিমাণে বড়। এর শরীরের উপরাংশ ধূসর রংয়ের ও দেহের নিম্নভাগ সাদা। পাখার উপরাংশগুলোতে ও লেজের প্রান্তভাগের অংশগুলো কালো রংয়ের। ১৯৭৯ সালের পর থেকে এই হাঙ্গর আর দেখতে পাওয়া যায় নি, যার কারণে আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের তালিকায় এটিকে মারাত্মকভাবে বিপদাপন্ন একটি প্রজাতি হিসেবে ধরা হয়। ধারণা করা হয় যে, এটি বিলুপ্তও হয়ে গিয়ে পারে।
বিস্তৃতি ও বাসস্থান
পন্ডিচেরী হাঙ্গর ইন্দো-প্রশান্তমহাসাগরীয় অঞ্চলে ব্যাপকভাবে দেখা যেতো। ওমান উপসাগর, ভারত থেকে ইন্দোনেশীয় দ্বীপ জাভা, বোর্নিও প্রভৃতি স্থানেও এই হাঙ্গরের দেখা মিলতো। এছাড়াও দক্ষিণ চীন সাগর, নিউ গায়ানা, এবং উত্তর অস্ট্রেলিয়াতেও এই হাঙ্গর দেখার কথা যানা যায়। সমুদ্র পেরিয়ে তুলামূলক নদী অববাহিকাতেও এদেরে দেখা মেলার কথা জানা যায়। এর মধ্যে আছে হুগলি ও সায়গন নদী, যদিও এ ব্যাপারটি এখনো নিশ্চিত হয়নি।
বিবরণ
পন্ডিচেরী হাঙ্গরের শরীর মোটাসোটা, এবং নাক সামান্য লম্বা ও খাড়া। নাকের প্রতিটি ছিদ্রে চওড়া চিড় আছে। এদের চোখ বড় ও বৃত্তাকৃতি। মুখ বৃত্তীয় ভাবে বাঁকানো। তাদের উভয় চোয়ালে ১২ থেকে ১৪টি করে দাঁত থাকে। অবশ্য মাঝে ১ থেকে ২টা ছোট দাঁত থাকতে পারে।
এদের পেক্টোরাল পাখনা আকৃতিতে খাটো এবং এর উপরাংশ অনেকটা চোখা আকৃতির। প্রথম পৃষ্ঠীয় পাখনাটি লম্বা, সেই প্রান্তভাগও যথেষ্ট লম্বা। এটি উদ্ভব হয়েছে পেক্টোরাল পাখনার ঠিক পেছন থেকে। দ্বিতীয় পৃষ্ঠীয় পাখনাও লম্বা তবে এটি নিচের দিকে নামানো, এবং পশ্চাৎভাগের পাখনার ঠিক বিপরীতে এটি অবস্থিত। পৃষ্ঠীয় পাখনাদ্বয়ের মাঝে অপেক্ষাকৃত নিচু ভাগ রয়েছে। পেক্টোরাল, দ্বিতীয় পৃষ্ঠীয় পাখনা, এবং ক্লডিয়াল পাখনার বা পুচ্ছ পাখনা প্রান্তভাগ কালো রংয়ের, অন্যান্য পাখনার ক্ষেত্রে রংটি একটু গাঢ়। খুব বেশি নমুনা না পাওয়া যাওয়ায় এর সঠিক আকৃতি সম্মন্ধে ধারণা পাওয়া যায় না, কিন্তু ধারণা করা হয় এর আকার -এর বেশি নয়।
পবিত্র গঙ্গোপাধ্যায়
পবিত্র গঙ্গোপাধ্যায় (Pabitra Gangopadhyay) (২৬ সেপ্টেম্বর, ১৮৯৩ — ৭ এপ্রিল, ১৯৭৪) ছিলেন বিংশ শতকের ভারতীয় বাঙালি সাহিত্যিক, যিনি মূলত বাংলা ভাষায় অনুবাদ-সাহিত্যের সমৃদ্ধিতে উল্লেখযোগ্য অবদান রেখেছেন।
পন্ডিচেরী হাঙ্গর
মানুষের সাথে সম্পর্ক
পন্ডিচেরী হাঙ্গর খুবই দুর্লভ একটি প্রাণী। জাদুঘরে এখন পর্যন্ত এর বিশটিরও কম নমুনা সংরক্ষিত আছে। এর সবগুলোই প্রায় ১৯০০ সালের দিকে সংগ্রহকৃত। এর বিস্তৃতির এলাকাগুলোতে জরিপ করে যা পাওয়া যায় তা হচ্ছে, পন্ডিচেরী হাঙ্গর শেষ দেখা গিয়েছিলো ১৯৭৯ সালে। ধারণা করা হয় এটি হয়তো বিলুপ্ত হয়ে গেছে। যদি এটি এখনো কিছু টিকে থাকে, তবে ইন্দো-অস্ট্রেলীয় অঞ্চলে কিছু পরিমাণ থাকতে পারে, যা বাণিজ্যিক মৎসশিকারের কারণে হুমকির সম্মুখীন। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এটিকে মারত্মকভাবে বিপদাপন্ন প্রজাতি হিসেবে চিহ্নিত করেছে।
পবিত্র গঙ্গোপাধ্যায়
জন্ম ও প্রারম্ভিক জীবন
পবিত্র গঙ্গোপাধ্যায়ের জন্ম ১৮৯৩ খ্রিস্টাব্দের ২৬ সেপ্টেম্বর (১৩০০ বঙ্গাব্দের ১১ভাদ্র শনিবার) বৃটিশ ভারতের অধুনা বাংলাদেশের ঢাকার বিক্রমপুরের এক দরিদ্র পরিবারে। পিতা ময়মনসিংহের এক স্কুলে শিক্ষকতা করতেন। বহুসদস্যের পরিবারে আর্থিক অস্বচ্ছলতার কারণে বাড়ি ছাড়েন এবং প্রথমদিকে আসামের জোড়হাটে এক মুহুরির কাজ করতে থাকেন। কিন্তু লেখালেখির কাজ ভালবাসতেন। হঠাৎ একবার জোড়হাট থেকে ঢাকায় চলে আসেন এবং বিক্রমপুরের ইতিহাস রচয়িতা ও বিক্রমপুর পত্রিকার সম্পাদক যোগেন্দ্রনাথ গুপ্তর স্নেহচ্ছায়ায় থেকে তার পত্রিকার সঙ্গে সংশ্লিষ্ট হলেন। ঢাকার বিদ্বৎ ও সাহিত্যিক সমাজে পরিচিত হন লেখালেখির মাধ্যমে। কলকাতার পত্র পত্রিকাতেও লিখতে আরম্ভ করেন। লেখালেখির সূত্র ধরেই প্রমথ চৌধুরীর সঙ্গে পরিচয় ঘটে।
শর্ট মেসেজ সার্ভিস
ভয়েস এসএমএস
ভয়েস বা কথা কে রেকর্ড করে তারপর তা এস এম এস সার্ভিস এর মাধ্যমে অন্য মোবাইলে পাঠানো হল ভয়েস এস এম এস। ভয়েস এস এম এস এর সুবিধা হল এর মাধ্যমে তাড়াতাড়ি যেকোনো কথা অন্য কাউকে রেকর্ড করে পাঠানো যায়। এতে পরিশ্রম করে কোন মেসেজ টাইপ করে পাঠাতে হয় না। মুখে বললেই সেটি রেকর্ড হয়ে প্রাপকের কাছে পৌঁছে যায়।
পবিত্র গঙ্গোপাধ্যায়
কর্মজীবন
১৯১৮ খ্রিস্টাব্দে প্রথম কলকাতায় এসে প্রমথ চৌধুরীর সবুজ পত্র অফিসে চাকরি নেন এবং প্রমথ চৌধুরীর বাসভবন কমলালয়ে আশ্রয় পান। সবুজ পত্রে কাজ করার সুবাদে  তাঁর বাংলা সাহিত্যের বিশিষ্ট লেখকদের সাথে পরিচয় ঘটে। দীর্ঘ ৪৫ বৎসর ধরে তিনি কলকাতার সকল প্রগতিমুখী আন্দোলন ও প্রতিষ্ঠানের সঙ্গে  সক্রিয়ভাবে যুক্ত ছিলেন। কল্লোল পত্রিকার সঙ্গে তিনি ছিলেন ঘনিষ্ঠ। তাকে কল্লোল যুগে র অন্যতম অগ্রদূত হিসাবে গণ্য করা হয়। কলকাতার বহু সাহিত্য প্রতিষ্ঠান, পত্রিকার দপ্তর, সাহিত্য মজলিশে তার প্রাণের যোগ ছিল। এমনকি জামশেদপুরের চলন্তিকা সাহিত্য পরিষদের সঙ্গে তার ঘনিষ্ঠতা ছিল। সারাজীবন তিনি নিজে যেমন  লিখেছেন, তেমনই নবীন লেখকদের উৎসাহ জুগিয়েছেন তার চেয়ে প্রচুর।  কাজী নজরুল ইসলামের সঙ্গে তাঁর বন্ধুত্ব গড়ে উঠেছিল। বহরমপুর জেলে বন্দি অবস্থায় কবি নজরুলের ‘দোলনচাঁপা’ কাব্যগ্রন্থের জন্য লেখা ১৯ টি কবিতার মধ্যে  বেশ কয়েকটি কবিতা পবিত্র গঙ্গোপাধ্যায় ওয়ার্ডারদের সাহায্যে বাইরে আনেন। দোলনচাঁপার প্রুফ দেখা এমনকি ভূমিকা লেখার (দুটি কথা শিরোনামে) কাজ করেন তিনি। বাঙালি পাঠকদের সঙ্গে মেটারলিংক, ভিক্টর হুগো, ন্যুট হ্যামসন  মাক্সিম গোর্কি প্রমুখ বিদেশি সাহিত্যিকদের পরিচয়  তিনিই করিয়ে দিয়েছিলেন তাদের সাহিত্য কর্মের সার্থক অনুবাদের মাধ্যমে। উল্লেখযোগ্য গ্রন্থগুলি হলো-
মৃত্যু
পবিত্র গঙ্গোপাধ্যায় ১৯৭৪ খ্রিস্টাব্দের ৭ এপ্রিল কলকাতায় প্রয়াত হন।
হেডহান্টারস (চলচ্চিত্র)
হেডহান্টারস ( Hodejegerne   ) জো নেসবো ২০০৮ সালের একই নামের উপন্যাস অবলম্বনে ২০১১ সালের নরওয়েজিয়ান অ্যাকশন থ্রিলার চলচ্চিত্র জো নেসবো ছবিটি পরিচালনা করেছিলেন মর্টেন টিলডাম এবং এই চলচ্চিত্রে অভিনয় করেছেন আকসেল হেনি, নিকোলাজ কস্টার-ওয়াল্ডাউ এবং সিন্নেভ ম্যাকোডি লুন্ড । হেনি একজন সফল অথচ অনিরাপদ কর্পোরেট নিয়োগকারী রজার ব্রাউনকে চিত্রিত করেছেন যিনি তাঁর দৃষ্টিনন্দন জীবনযাপনের জন্য অর্থ ব্যয় করতে শিল্পকর্ম চুরি করে থাকেন।
পাটগ্রাম উপজেলা
পাটগ্রাম বাংলাদেশের লালমনিরহাট জেলার অন্তর্গত একটি উপজেলা।
হেডহান্টারস (চলচ্চিত্র)
প্লট
রজার ব্রাউন, নরওয়ের একজন সফল হেডহান্টার, যে তার বিলাশবহূল জীবনের জন্য নিজের ক্লায়েন্টদের মূল্যবান পেইন্টিংগুলো চুরি করে। এই কাজে তার পার্টনার হলো ওভ জিকেরুদ, যে কিনা ট্রিপোলিস নামে একটি সার্ফিল্যান্স কোম্পানীতে চাকরি করে এবং রজারের শিকার‌‌‌দের বাড়ির সিকিউরিটি অকার্যকর করে দেয় যেনো রজার নির্ভিঘ্নে চুরি করতে পারে। মিস লোটি, রজারের প্রেমিকা যার সাথে রজার সম্পর্ক শেষ করে দিয়েছে। ডায়না, রজারের স্ত্রী, রজারকে পরিচয় করিয়ে দিলো হোটে নামক এক জিপিএস টেকনোলজি কোম্পানীর প্রাক্তন কর্মকর্তা ক্লাস গ্রিভের সাথে যে পাথাফাইন্ডারে কাজ করতে আগ্রহী, রজারও তাকে রিক্রুট করতে চায়। ডায়না জানতে পারে যে ক্লাসের কাছে রুবিনসের একটি দূর্লভ পেইন্টিং আছে যার দাম কম করে হলেও কয়েক মিলিয়ন হবে।
পাটগ্রাম উপজেলা
অবস্থান ও আয়তন
লালমনিরহাট জেলা সদর থেকে প্রায় ৯০ কিলোমিটার উত্তর-পশ্চিমে এই উপজেলার অবস্থান। এই উপজেলার স্থানাঙ্ক । এই উপজেলাটির উত্তর, পূর্ব ও পশ্চিমে ভারতের পশ্চিমবঙ্গ, দক্ষিণে হাতীবান্ধা উপজেলা ও ভারতের পশ্চিমবঙ্গের অংশ।
হেডহান্টারস (চলচ্চিত্র)
প্লট
রজার পাথফাইন্ডারের চাকরি নিয়ে আলোচনা করার ক্লাসকে একটি লাঞ্চের অফার দেয় এবং সেখানে খুব শিঘ্রই রজার জানতে পারে ক্লাস একটি বিশেষভাবে ট্রেনিংপ্রাপ্ত ট্র্যাকিং দলের প্রাক্তন সদস্য ছিলো। ক্লাসের থেকে পাওয়া চিত্রকর্ম সম্পর্কে কিছু ভুল তথ্যের ওপর ভিত্তি করে রজার ওভের সাথে দেখা করে এবং ক্লাসের পেইন্টিং চুরি করার জন্য বিস্তারিত আলাপ করে। ক্লাসের বাড়ি থেকে পেইন্টিং চুরি করার পরে রজার ক্লাসের বিছানার পাশে ডায়নার সেলফোন আবিষ্কার করে।পরে, পাথফাইন্ডারের সাথে একটি মিটিংয়ে আপসেট রজার কোম্পানীটিকে জানায় যে তাদের উচিত সিইও পদের জন্য তাদের অন্য একজনকে খুঁজে নেওয়া।
পাটগ্রাম উপজেলা
প্রশাসনিক এলাকা
এই উপজেলায় একটি পৌরসভা ও আটটি ইউনিয়ন নিয়ে গঠিত। এগুলো হলো-
হেডহান্টারস (চলচ্চিত্র)
প্লট
পরের দিন সকালে রজার তার (রজারের) গাড়িতে ওভকে খুঁজে পায়, তার গাড়ির সিটে মানুষকে ওপারে পাঠিয়ে দিতে পারে এমন একটি বিষাক্ত একটি বিষের সিরিঞ্জ লাগানো ছিলো; তাই রজার ওভকে লেকে ফেলে দেয়, কিন্তু বিষের ডোজ যথেষ্ট না হওয়ার কারণে পানিতে পরে ওভ ফিরে আসে। রজার ওভকে নিজের (ওভের) বাড়িতে নিয়ে আসে এবং তাকে হাসপাতালে নেওয়ার কথা অগ্রাহ্য করে কারণ সে এতে পুলিশের সংশ্লিষ্টতা চাইছিলো না। কিন্তু ওভ চাইছিলো হাসপাতালে যেতে এবং রজারকে বন্দুক দেখিয়ে ভয় দেখাচ্ছিলো। কিন্তু দূর্ঘটনাক্রমে রজার ওভকে গুলি করে বসে এবং ওভ সাথে সাথে মারা যায়। এরপর রজার তার আর ওভের ভাড়া করা কেবিনে বিশ্রামের জন্য যায় কিন্তু ক্লাস তাকে অনুসরণ করে কেবিন পর্যন্ত চলে যায়। রজার কোনো মতো ক্লাসের চোখকে ফাঁকি দেয় রজার ক্লাসের ট্র্যাকিং ডিভাইস খসানোর জন্য কেবিনে পাওয়া ওভের কাপড় পরে নেয়।ক্লাস তার কুকুর নিয়ে তখনও কেবিনের আশেপাশে ছিলো, তাই রজার যখন একজন কৃষকের ট্রাক্টর প‌‌‌ালাতে যাচ্ছিলো তখন ক্লাসের কুকুর তাকে (রজারকে) আক্রমণ করে এবং রজার কুকুরের হাত থেকে বাঁচার জন্য কুকুরটিকে ট্রাক্টরের পেছনের ফলায় ফেলে দেয় এবং কুকুরটি মারা যায়। কুকুরের কামড়ে ট্রাক্টর চালানোর একসময় রজার জ্ঞান হারায় এবং একজন পথচারী তাকে হাসপাতালে ভর্তি করে দেয়।
হরিপুর গ্যাসক্ষেত্র
right|thumb|হরিপুর গ্যাসক্ষেত্র right|thumb|হরিপুর গ্যাসক্ষেত্রের নিকটে মাটি থেকে গ্যাস বের হচ্ছে হরিপুর গ্যাসক্ষেত্র বাংলাদেশের সিলেট এলাকায় অবস্থিত একটি প্রাকৃতিক গ্যাসক্ষেত্র। ১৯৫৫ সালে সর্বপ্রথম এখানে গ্যাসের খোঁজ পাওয়া যায় এবং ১৯৫৭ সালে প্রথম গ্যাস উত্তোলন শুরু হয়। এ পর্যন্ত এখানে সর্বমোট ৭টি গ্যাসকূপ খনন করা হয়েছে। এর মধ্যে একটিতে তেলেরও সন্ধান পাওয়া গেছে।
হেডহান্টারস (চলচ্চিত্র)
প্লট
হাসপাতালে জেগে ওঠার পরে ক্লাস একজন ডাক্তারের ছদ্মবেশে রজারকে হত্যা করতে যায় কিন্তু এর মধ্যেই পুলিশ চলে আসে এবং সিনড্রে আ (ওভের পাশের কেবিনের কৃষক অর্থাৎ রজার যার ট্রাক্টর চুরি করেছিলো) কে হত্যার অভিযোগে রজার ব্রাউনকে গ্রেফতার করে। পুলিশের সাথে গাড়িতে থাকা অবস্থায় রজার বুঝতে পারে তার জামাকাপড়ের থেকে পাওয়া জিকুরেদের ক্রেডিট কার্ডের কারণে পুলিশেরা তাকে ওভ জিকুরেদ হিসেবে ধরে নিয়েছে। তাকে পুলিশ স্টেশনে নিয়ে যাওয়ার সময় পুলিশ জানতে পারে যে একটি বড়সর ট্রাক চুরি হয়েছে। এর মধ্যেই রজারের মনে পড়ে ক্লাস নিজে একটি ন্যানোটেকনোলজি জেল আবিষ্কার করেছে যা চুল থেকে সরিয়ে ফেলা খুবই দুষ্কর এবং তার স্ত্রী ডায়ানা তার চুলে এই জেল লাগিয়ে দিয়েছে। রজার এও বুঝতে পারে যে ক্লাসই সেই ট্রাকটি চুরি করেছে এবং এই ট্রাকটি দিয়েই সে তাকে হত্যা করবে। রজার অফিসারদের সতর্ক করলেও তারা রজারের কথা হেসে উড়িয়ে দেয় এবং ট্রাকটি তাদের সেলুন কারকে ধাক্কা দিলে রজার বাদে সবাই মারা যায়। রজার নিজেকে মৃত প্রমাণ করার জন্য তার পোশাক একজন ডিটেক্টিভকে পরিয়ে দিয়ে যায়। এবং নিজের মাথার চুল কামিয়ে ফেলে যেনো গ্রিভ তাকে ট্র্যাক করতে না পারে এবং চুলগুলো একটি ডেডবডির মধ্যে রেখে আসলো।
পাটগ্রাম উপজেলা
ইতিহাস
পাটগ্রামের ইতিহাসের অন্যতম ঘটনা হচ্ছে ১৯৭১ সালের মহান মুক্তিযুদ্ধের সময় পাকিস্তান আর্মি এখানে প্রবেশ করতে পারেনি পাটগ্রামের বীরজনতার বীরত্বের কারণে। মুক্তিযুদ্ধের সময় পাটগ্রাম উপজেলা ছিল মুক্তাঞ্চল। এখানে কোন যুদ্ধ হয়নি। সারা বাংলাদেশের মুক্তিযুদ্ধের সংগঠকদের অভয়ারণ্য ছিল পাটগ্রাম উপজেলা। মহান মুক্তিযুদ্ধের সময় অস্থায়ী রাষ্ট্রপতি সৈয়দ নজরুল ইসলাম এবং প্রধানমন্ত্রী তাজউদ্দীন আহমদ এখানে অনেকবার এসেছিলেন।  অস্থায়ী সরকারের প্রধানমন্ত্রী তাজউদ্দীন আহমদ মুক্তাঞ্চল পাটগ্রাম এলে এক জনসভার আয়োজন করা হয়। উক্ত জনসভায় উপস্থাপনা করেছিলেন মরহুম আনোয়ারুল ইসলাম নাজু। এই সভায় সভাপতিত্ব করেছিলেন সংগ্রাম কমিটির সভাপতি আবেদ আলী।
হেডহান্টারস (চলচ্চিত্র)
প্লট
রজার লোটির কাছে সাহায্যের জন্য ফিরে যায়, কিন্তু এরপরই সে বুঝতে পারে যে লোটি প্রথম থেকেই ক্লাসের হয়ে কাজ করে। এবং ক্লাস আসলে এখনও হোটের সদস্য যে কিনা পাথফাইন্ডারের টেকনোলজি চুরি করতে চায়। লোটির কাজ ছিলো রজারের সাথে ক্লাস গ্রিভের পরিচয় করিয়ে দেওয়া। কিন্তু এর আগেই রজার তাদের সম্পর্ক ভেঙে ফেলে যার কারণে ক্লাস রুবিন্সের চিত্রকর্মটি দেখিয়ে ডায়ানার সাথে সম্পর্ক গড়ে তোলে এবং রজারের সাথে পরিচিত হয়। রজার সব জানতে পেরেছে বুঝতে পেরে লোটি রজারকে চাকু দিয়ে আক্রমণ করে এবং রজার আত্মরক্ষার্থে গুলি করে লোটিকে হত্যা করে। রজার বাড়ি ফিরে যায় এবং ডায়ানাকে সব খুলে বলে, যে কিনা ক্লাসের সাথে তার সম্পর্কের কারণে নিজেকে ক্ষমা করতে পারছিলো না। পরের দিন সকালে, রজার মর্গে গেলো এবং তার চুলগুলো নিয়ে আসতে গেলো এবং এই ফাঁকে ডায়ানা ক্লাসকে তার বাসায় দেখা করতে বললো।
পাটগ্রাম উপজেলা
ইতিহাস
এই উপজেলার বুড়িমারী ইউনিয়নের হাসরউদ্দিন উচ্চ বিদ্যালয়ে স্থানে প্রতিষ্ঠা করা হয়েছিল স্বাধীনতাযুদ্ধের ০৬নং সেক্টরের হেডকোয়ার্টার, এর সেক্টর কমান্ডার ছিলেন এম. কে বাসার।
হেডহান্টারস (চলচ্চিত্র)
প্লট
রজার চুলগুলো নিয়ে সরাসরি ওভের বাসায় গিয়ে যখন তার উপস্থিতির সকল প্রমাণ লোপাট করছিলো তখন ক্লাস আবার চুলের সাথে লাগানো ট্র্যাকারটি নাড়াচাড়া করছে দেখে রজারকে ট্র্যাক করে ওভের বাড়িতে পৌছে গেলো এবং রজারকে হত্যা করার জন্য গুলি চালালো, কিন্তু ডায়ানা ক্লাসের পিস্তলটিতে ব্ল্যাঙ্ক বুলেট ঢুকিয়ে দেওয়ার কারণে শুধু ফাঁকা আওয়াজ হলো কিন্তু রজারের একটি গুলিও লাগলো না। এর মধ্যে রজার ওভের বন্দুক দিয়ে ক্লাসকে হত্যা করলো এবং পালিয়ে গেলো। রজার এবং ক্লাসের বন্দুকযুদ্ধ ওভের বাড়ির সিকিউরিটি ক্যামেরায় ধরা পড়লেও সেখানে রজারকে দেখা গেলো না কারণ রজার ক্যামেরার ব্লাইন্ড স্পটে ছিলো। ভিডিও দেখে পুলিশ কেসটিকে খুব বেশি জোর না দিয়েই ধরে নিলো যে বন্দুকযুদ্ধের কারণে ওভ আর ক্লাসের মৃত্যু হয়েছে।
পাটগ্রাম উপজেলা
জনসংখ্যার উপাত্ত
এই উপজেলার মোট জনসংখ্যা ১,৮৯,০৭৭ জন। এদের মধ্যে ৫১.৪৫ শতাংশ পুরুষ এবং ৪৮.৫৫শতাংশ মহিলা।
হেডহান্টারস (চলচ্চিত্র)
প্লট
উপন্যাসটির শেষ হয় রজার আর তার অন্তস্বত্তা স্ত্রী তাদের বাড়িটি বিক্রি করে দিচ্ছে, রজার তার কাজে ফিরে গেছে এবং পাথফাইন্ডারের চাকরিটি একজন ক্লায়েন্টকে দিচ্ছে যাকে উপন্যাসের শুরুতে রিজেক্টেড হতে দেখা যায়।
পাটগ্রাম উপজেলা
অর্থনীতি
বালু ও নুড়ি পাথরের জন্য বিখ্যাত এই উপজেলা, তামাক উৎপাদনেও শ্রেষ্ঠত্বের দাবীদার। আবাদ যোগ্য ২৪,৭০৫ হেক্টর জমির মধ্যে ২১,৩৫২ হেক্টর জমিতে আবাদ করা হয়। মোট আবাদী জমির ১১.৩৫% জমি তে-ফসলী, ৬২.৬২% জমি দো-ফসলী এবং ২৩% জমি এক-ফসলী। জনপ্রতি মোট জমির পরিমাণ ০.১৩ হেক্টর আর মোট জমির ৪৭% জমিতে ইরি ধান আবাদ করা হয়ে থাকে। এখন প্রধান অর্থকারী ফসলের মধ্যে ভুট্টা প্রথমে রয়েছে। এই উপজেলার অর্থনীতির পট পরিবর্তন করে দিয়েছে একমাত্র ভুট্টা। নিশ্চিত ভাবে একমাত্র লাভবান হওয়া ফসলের নাম বলতে ভুট্টা বোঝানো হয়। এ উপজেলার উৎপাদিত ভুট্টার এক তৃতীয়াংশ ভুট্টার আবাদ হয় পাটগ্রাম শহরের দক্ষিণ- পূর্বের,ধরলা নদীর উপত্যকায় অবস্থিত ধবলগুড়ি গ্রামে।
হেডহান্টারস (চলচ্চিত্র)
অভিনয়ে
Headhunters (film)